हम ऊंची सोच के मालिक बनें : संत ललितप्रभ
राष्ट्रसंत ललितप्रभ सागर महाराज ने कहा कि पांव में मोच और दिमाग की छोटी सोच इंसान को कभी आगे बढ़ने नहीं देती है। हम ऊंची सोच के मालिक बने और यही सोच इंसान की सबसे बड़ी ताकत है। अगर सोच माइनस हो जाए तो इंसान चलता-फिरता जानवर भर बन जाएगा। वे मंगलवार को टैगोर नगर स्थित अनुभव स्मारक में आयोजित कार्यक्रम में श्रोताओं को संबोधित करते हुए बोल रहे थे। उन्होंने इंसान की सोच पर प्रकाश डालते हुए कहा कि सोच दो तरह की होती है-सकारात्मक सोच और नकारात्मक सोच। जहां नकारात्मक सोच नरक का निर्माण करती है, वहीं सकारात्मक सोच स्वर्ग का सेतु बनाती है। हमारे धर्म-कर्म, दान-पुण्य भी तभी परिणाम देंगे जब हमारी सोच सकारात्मक होगी। इससे पूर्व संत ललितप्रभ, संत चंद्र प्रभ और डॉ. मुनि शांतिप्रिय सागर महाराज का पाली शहर में धूमधाम से मंगल प्रवेश हुआ। इस अवसर पर साध्वी विनोद श्री जी, साध्वी अर्हम निधि श्री जी, प्रशमिता श्री जी महाराज, स्मारक के अध्यक्ष पारसमल धारीवाल, भारत विकास परिषद के बजरंग हुरकट, मदनमोहन गुप्ता, प्रकाश मेहता, उगम चौपड़ा, जगदीश भंसाली, केसरीमल छाजेड़, अशोक पारख, प्रवीण पारख, अनिल गर्ग, हेमेन्द्र भंसाली और अशोक दफतरी सहित कई लोग मौजूद थे।
आजबालिया स्कूल में होगा प्रवचन : बुधवारको बालिया स्कूल के सभा भवन में सुबह 9 से 11 बजे जीवन को कैसे स्वर्ग बनाएं विषय पर राष्ट्र संत प्रवचन देंगे। खरतरगच्छ संघ के महामंत्री केसरीमल छाजेड़ ने बताया कि राष्ट्र-संत ललितप्रभ महाराज इस प्रवचन समारोह में जीवन में मिठास घोलने के मंत्र भी प्रदान करेंगे।
पाली. अनुभव स्मारक में जैन संत ललितप्रभ चंद्रप्रभ का स्वागत करते समाज के लोग।
hin_Deva hin_Deva hin_Deva bho_Deva